موختلیف مطبوعاتدا شئیرلرینی، مقاله‌لرینی چاپ ائتدیرمک، تئاتر تاماشالاری گؤسترمک، اؤزو ده پیئسلر یازماقلا خالقینی جهالت یوخوسوندان اویاتماغا چالیشان عبدالله‌ آولانی دوستلاری ایله بیرلیکده "نشریات" آدلی مطبعه قورور، بورادا درسلیکلر، دینی و علمی کیتابلار چاپ ائتمه‌یه باشلاییرلار. چاپ تئدیکلری کیتابلارین یاییلماسی و تبلیغی اۆچون ده "مکتب کیتابخاناسی" آدلی ماغازا آچیرلار.